|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ | Θεσπρωτικό 09-10-2014 |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ | Αριθμ. πρωτ.: 209 |
| Ταχ. Κώδ..: 48300 – Θεσπρωτικό |  |
| Τηλέφ.: 26830-31.419 |  |

**Α Ν Α Κ Ο Ι Ν Ω Σ Η**

Όσοι κάτοικοι των τοπικών Κοινοτήτων που μετέχουν στο έργο μας ενδιαφέρονται να υλοτομήσουν ξυλεία από τα δένδρα που προέρχονται από τον καθαρισμό των αποστραγγιστικών καναλιών του έργου μας,

να καταθέσουν αίτηση στο γραφείο του Οργανισμού μας εντός 5 (πέντε) ημερών.

Στη συνέχεια ο Οργανισμός μας θα τους υποδείξει το σημείο προς υλοτόμηση.

Όσοι υλοτομήσουν τα παραπάνω δένδρα, αναλαμβάνουν και τον πλήρη καθαρισμό της τοποθεσίας, δηλαδή δεν θα αφήσουν κλαδιά ή άλλα υπολείμματα δένδρων στα αποστραγγιστικά κανάλια, στους αγροτικούς δρόμους κλπ. Σε διαφορετική περί­πτωση θα τους επιβάλλονται πρόστιμο από τον Οργανισμό μας.

Ο

Πρόεδρος του ΤΟΕΒ

Αναστάσιος Μαλέσκος

Ιδιαίτερα σημεία της προσοχής μας

*Βλέπε στην επόμενη σελίδα →*

Ιδιαίτερα σημεία της προσοχής μας

Εκείνο που πρέπει να προσέξει το Διοικητικό Συμβούλιο του ΟΕΒ είναι τα εξής:

ι) Κατ’ αρχήν θα επιτρέπεται η κοπή δένδρων που υπάρχουν σε απο­στραγγιστική τάφρο, που γειτονεύει με την ιδιοκτησία (-ες) του ενδιαφε­ρόμενου-αιτούντος την υλοτόμηση δένδρων. (Δηλαδή αν είναι δένδρα δίπλα από το χωράφι ενός, δεν μπορεί να έρθει εκεί κάποιος άλλος που δεν έχει στην τάφρο αυτή χωράφι. Έχει προτεραιότητα αυτός, του οποίου πνίγεται το χωράφι από τις πλημμύρες).

ιι) Αν ο ενδιαφερόμενος προς υλοτομία δεν έχει ιδιοκτησία, τότε θα του παραχωρείται η υλοτόμηση δένδρων σε άλλες αποστραγγιστικές τά­φρους, οι οποίες βρίσκονται όμως μέσα στα διοικητικά όρια της Τοπικής Κοινότητας του τόπου κατοικίας του. (Ο καθένας δηλαδή θα υλοτομεί στα όρια της Τοπικής Κοινότητας όπου κατοικεί).

ιιι) Στην καθένα κάτοικο μιας από τις Τοπικές Κοινότητες όπου το εγ­γειοβελτιωτικό μας έργο, δεν επιτρέπεται η συνεχής-ανεξέλεγκτη υλοτό­μηση, αλλά ο αριθμός των υλοτομούμενων δένδρων θα είναι περιορισμέ­νος για την κάθε οικογένεια, έτσι ώστε να επαρκέσουν αυτά και για τους άλλους κατοίκους-οικογένειες της ίδιας Τοπικής Κοινότητας. Αρχικά, σε πρώτη φάση, έχει οριστεί η κοπή μέχρι τριών(3) δένδρων για τον καθένα κάτοικο-οικογένεια (με τον υπολογισμό-κυβισμό του όρκου των, θα γίνε­ται και η δικαιότερη κατανομή τους). (Δεν επιτρέπεται π.χ. η ανεξέλεγκτη κοπή δένδρων, που τελικά καταντάει σε εμπόριό τους. ΑΝ είναι για εμπόριό τους, αυτό είναι προτιμότερο να το κάνει ο ίδιος ο ΟΕΒ, να κάνει δηλαδή δημοπρασία το σύνολο των προς υλοτόμηση δένδρων).

ιv) Όποιος έχει προβεί νόμιμα στην υλοτόμηση δένδρων από απο­στραγγιστικό δίκτυο του Οργανισμού μας, αναλαμβάνει και τον πλήρη καθαρισμό της τοποθεσίας όπου υλοτομεί, δηλαδή δεν θα αφήνει κλαδιά ή άλλα υπολείμματα δένδρων στα αποστραγγιστικά κανάλια, στους αγροτικούς δρόμους του Οργανισμού μας κλπ. Σε διαφορετική περί­πτωση θα του επιβάλλεται πρόστιμο από τον οργανισμό μας.

v) Εξυπακούεται ότι νόμιμο είναι να κοπούν τα δένδρα που έχει εγκρίνει η Δ/νση Δασών προηγουμένως με έγγραφό της. Για τον λόγο αυτό στέλνουμε έγγραφο στην Δ/νση Δασών για να μας εγκρίνει την κοπή των δένδρων σε όσα κανάλια πρόκειται να καθαρίσουμε.